Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 3. számú melléklet a 34/2008. (XII. 12.) OKM rendelethez
Paragraph Index: 1661

11. Rémtörténetek vagy csavargók, „elátkozott költők” (8 óra) Egy népszerű műfaj eredete (legalább 1 verses és 1 prózai mű) E. A. Poe, Mary Shelley; Villon, Tersánszky vagy Kerouac: Úton, Fitzgerald: A nagy Gatsby, Salinger: Zabhegyező, Hajnóczy Péter: A halál kilovagolt Perzsiából, Hobo (Földes László) dalszövegei Memoriter Teljes művek és részletek szöveghű felidézése (legalább 3 vers és egy 15–20 soros epikai vagy drámarészlet), az idézetek célnak és szövegkörnyezetnek megfelelő alkalmazása. A megtanulandó szövegek között minden esetben legyen legalább egy kortárs mű vagy műrészlet is. 2008/177. szám A továbbhaladás feltételei Jártasság szövegelemző eljárásokban: a tételmondat kiemelése, tömörítés megadott terjedelemben, szövegfeldolgozás megadott kérdések alapján. Szövegek önálló elemzése szerkezetük, témahálózatuk, jelentésrétegeik és szövegegységeik logikai kapcsolatainak bemutatásával. A szövegfonetikai eszközök szerepének fölismerése a szövegek értelmezésében. A magyar helyesírás alapelveinek ismeretében készség az önálló hibajavításra, önkontrollra. A kommunikációs helyzetnek megfelelő hangnem, nyelvváltozat, stílusréteg kiválasztása. Definíció, magyarázat, egyszerűbb értekezés (kisértekezés) készítése a tanulmányi munkához kapcsolódóan. Hivatalos írásművek jellemzőinek ismerete és önálló szövegalkotás ezek gyakori műfajaiban. Az órai eszmecserékben és az irodalmi művekben megjelenő álláspontok követése, az eltérő vélemények megértése, újrafogalmazása. A kifejezésmódok, stíluseszközök megfigyelése, értelmezése: a megbeszélt művek értelmezésének világos összefoglalása. Tudásanyag megfogalmazása a magyar és a világirodalom kiemelkedő műveiről szabatos fogalomhasználattal, önálló vélemény, értelmezés kifejtésével. A tanult irodalomtörténeti poétikai jellegzetességek felismerése és szerepük értelmezése. Az olvasott epikai, lírai és drámai művek jelentésrétegeinek tárgyszerű ismertetése.

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes